1996 թ. հունվարին կնքված պայմանագրի արդյունքում «Գլոբալ Գոլդը» 12 մլն դոլար է ներդրել, որով Արարատում կառուցվել է ոսկու մշակման գործարանը: 1997-ին կանադական «First Dynasty Mines» ընկերությունը գնեց «Գլոբալ Գոլդ»-ի բաժնեմասը: 1998-ին Հայաստանի կառավարության եւ «First Dynasty Mines»-ի միջեւ ստորագրվեց նոր պայմանագիր. ստեղծվեց «Ararat Gold Recovery Company» ( AGRC, թարգմանաբար` «Արարատ ոսկու արդյունահանման ձեռնարկություն») համատեղ ձեռնարկությունը: Ձեռնարկությանը հանձնվեցին նաեւ Սոթքի եւ Մեղրաձորի հանքավայրերը: